Με απατούν τα μάτια μου; Φάντασμα είναι αυτό;
Όχι, είναι ο γκόρα που βρήκε ό,τι χρειάζεται στην παραγκούπολη!
Υποδεχτείτε τον ήρωα που επιστρέφει!
Ποτά! Θέλουμε ποτά!
Γεια σου, Λιν. Τι κάνεις; -Πώς είσαι;
Κάτσε.
Γεια.
Γεια σου κι εσένα.
Τι λες;
Η ποιότητα ήταν καλή. Μπορούμε να συνεχίσουμε τη συνεργασία, νομίζω.
Μπορείς να βρεις περισσότερο;
Μπορούμε να βρούμε ό,τι θες.
Καλά σ' εμπιστεύτηκα, Λίζα. Το γούρι μου στη Βομβάη.
Δεν επιτρέπονται γκόρα πόρνες εδώ πάνω!
Δεν το κάνει πια αυτό.
Και μην την ξαναπείς πόρνη.
Της χρωστάς μια συγγνώμη.
Λάθος μου, κυρία.
Μην ανησυχείς γι' αυτό. Όλα καλά, όλα καλά.
Σ' ευχαριστώ.
Σαλούτε.
Ξέρεις το τεστ του Borsalino; -Όχι.
Είναι ένα ένδυμα της πιο εκλεκτής ποιότητας, που θεωρείται από πολλούς
το πιο εξαίσιο ανδρικό κάλυμμα κεφαλιού που έχει φτιαχτεί ποτέ.
Ξέρεις... -Ένα απλό καπέλο;
Το τεστ ενός γνήσιου καπέλου Borsalino
είναι να το τυλίξεις πολύ σφιχτά σε ρολό και να το περάσεις μέσα από μια βέρα.
Αν βγει απ' τη δοκιμασία χωρίς τσακίσεις
και ξαναπάρει το αρχικό του σχήμα, είναι ένα γνήσιο...
Borsalino. -Borsalino.
Η Βομβάη κι η παραγκούπολή σου σε τύλιξαν ρολό
και τώρα σε περνούν μέσα απ' τη βέρα
για να δουν αν είσαι αυθεντικός ή όχι.
Είσαι αυθεντικός;
Εσύ τι λες; -Ότι ο Ντιντιέ έχει μεθύσει.
Εντάξει. -Λιν!
Λίζα, για όνομα! Είσαι κούκλα!
Ευχαριστώ. -Το 'χεις...
Τα πάω καλά. -Ναι;
Καλύτερα κι από καλά.
Ήθελα να σου πω ένα γεια και να σ' ευχαριστήσω για την πρώτη μέρα
και που μ' έβγαλες απ' το Πάλας.
Δεν ξέρω τι θα είχα κάνει χωρίς εσένα.
Τέλος πάντων, σήμαινε τα πάντα για μένα και δεν θα το ξεχάσω ποτέ, οπότε...
Εντάξει.
Ένας αληθινός λαϊκός ήρωας.
Αυτό θα πει Borsalino. -Ήρεμα.
Φεύγω. -Τι; Έλα, κάτσε μαζί μας!
Εντάξει.
Ώστε είσαι ακόμη εδώ;
Έτσι φαίνεται.
Βρήκες άλλον να φορτώσεις τα προβλήματά σου;
Ή τον λυπηθήκατε τελικά;
Δεν νομίζω να σε αφορά αυτό.
Ο Λιν έχει βρει μια νέα ζωή στην παραγκούπολη Σάγκαρ Βάντα.
Το άκουσα. -Το...
Έτσι εξηγείται η μυρωδιά.
Υποθέτω πως όταν θες να νιώσεις μεγάλος, αρκεί να ζεις ανάμεσα σε νάνους, όχι;
Δεν χρειάζεται να υποθέσεις. Ξέρεις.
Γιατί κάθε μέρα που ξυπνάς και κοιτάζεσαι στον καθρέφτη
τρέμεις που σε κοιτάζει η αντανάκλαση ενός μικροσκοπικού ανθρώπου.
Κάποιος που δεν χρειάζεται κανείς. Κι έχεις δίκιο, φιλαράκι.
Μπροστά σ' εσένα, εκείνοι που ζω μαζί τους είναι Κινγκ Κονγκ.
Έπρεπε να φύγεις όταν μπορούσες.
Τι μαλάκας είν' αυτός!
Να φυλάς τα νώτα σου. Δεν θα ξεχάσει αυτό που έκανες.
Το ελπίζω.
Ποτά!
Δεν κόβονται όλα μαζί.
Πρέπει να πάρουμε ένα πικάπ. Θα μπορούμε να χορεύουμε.
Ακούγατε δίσκους με τον Λιν, αφού ήρθε να σε σώσει;
Τι άλλο κάνατε;
Τι έγινε; Ζηλεύεις;
Εμένα και τον Λιν;
Ζηλεύω εσένα κι όλους.
Ο Λιν έχει μάτια μόνο για την Κάρλα. Άκου που σου λέω.
Μ' άρεσε που με υπερασπίστηκες απόψε. "Δεν το κάνει πια αυτό".
Όταν το είπες, συνειδητοποίησα για πρώτη φορά ότι ισχύει.
Πήγαινέ με στο κρεβάτι.
Βασικά, κοίτα, δεν φταίνε. Το σύστημα φέρεται σαν να μην υπάρχουν.
Ακόμη κι οι γιατροί στα δημόσια νοσοκομεία ζητάνε μπαχτσίσι.
Αυτά είναι μαλακίες.
Αυτοί οι φτωχοί άνθρωποι απλώς γυρνούν σπίτι και πεθαίνουν,
εκτός αν παρέμβω εγώ.
Βρήκα άκρη για ιατρικά υλικά στη μαύρη αγορά.
Η καλύβα μου έγινε φαρμακείο.
Σοβαρά.
Άλλη μια βδομάδα και θα 'χω ασθενοφόρο.
Ασθενοφόρα Σάγκαρ Βάντα!
Λιν, το πρόσωπό σου είναι η εικόνα
μιας ιδεαλιστικής οργής τόσο τέλειας,
που θέλω να τη χαράξω στη μνήμη μου.
Κάτι τέτοιο είναι τόσο σπάνιο εδώ, που πρέπει να διατηρηθεί.
Εμείς νομίζαμε ότι είχες πάει γραμμή στο Βαρανάσι να καπνίσεις τσάρας.
Μα εσύ είσαι εδώ, σώζεις ζωές και χέζεις στον κόλπο.
Αυτό κάνω. -Είναι απίστευτη ιστορία!
Έχεις ξανακούσει κάτι τέτοιο;
Δεν θα το 'λεγα.
Είναι υπέροχο αυτό που κάνεις, Λιν.
Μπα, απλώς βρέθηκα εκεί.
Μεθυσμένος απ' το ουίσκι και τα οράματα περί εξιλέωσής μου,
είχα ξεχάσει τι ήμουν πραγματικά.
Ένας φυγάς που έπρεπε να παραμείνει αόρατος.
ΣΑΝΤΑΡΑΜ
Λινμπάμπα! -Λινμπάμπα!
Γιατρέ Λιν!
Καλημέρα!
Βγες έξω, Λινμπάμπα!
Καλημέρα!
Βγες έξω, Λινμπάμπα!
Εντάξει! Εντάξει, έρχομαι.
Λινμπάμπα, ξύπνησες επιτέλους.
Πολύ καλά. Σήμερα είναι η μέρα του δελτίου. Πάρε.
Λινμπάμπα, πάρε, πάρε.
Πω, ρε φίλε...
Ως πολίτες, κε Λιν, εμείς οι μπαστιβάλε, έχουμε ακόμη κάποια δικαιώματα.
Το δικαίωμα στην ψήφο, στα δελτία, και, φυσικά, το δικαίωμα να πληρώνουμε φόρους.
Μα, Λινμπάμπα, εσύ είσαι μη άτομο, οπότε δεν παίρνεις απ' όλα αυτά, ε;
Μα δεν θέλουμε ελεημοσύνες. Είσαι ένας από μας πια.
Οπότε, όταν παίρνουμε εμείς προμήθειες, παίρνει κι ο γιατρός, ε;
Σας ευχαριστώ.
Αρέ, δώστε κι άλλα!
Όχι, όχι. -Τα παίρνεις, να;
Μπορείς να πάρεις ό,τι θες.
Ευχαριστώ. -Πατάτες, ρύζι.
Θα σου στείλουμε λίγο τσάι.
Ο Λιν είναι ξένος και σώζει ζωές. Θα γινόταν ένα πολύ καλό άρθρο.
Πρότεινέ το στον αρχισυντάκτη σου.
Με τι τίτλο; "Γκόρα τουρίστας καταφθάνει με τσιρότα";
Ο τίτλος είναι "Σκάσε, Νισάντ, και σοβαρέψου,
αλλιώς θα πάω αλλού το άρθρο". -Εύθικτη. Καλά, συγγνώμη.
Δουλεύει αφιλοκερδώς
και δεν έχει την παραμικρή βοήθεια απ' την ιατρική κοινότητα.
Ντροπιάζει ένα σύστημα που αξίζει να ντροπιαστεί.
Πλασάρεις τον γκόρα γιατρό για πρωτοσέλιδο;
Ναι. Κάτι που προκαλεί την προσοχή και φέρνει αλλαγή.
Βαρέθηκα να χαμογελάω και να φλερτάρω για κολακευτικά προφίλ σε σταρ του σινεμά.
Είναι καλή δουλειά, γιαρ. -Δεν είναι δημοσιογραφία, γιαρ.
Όχι αυτό που θέλω να κάνω εγώ. -Τόσο φιλόδοξη!
Είναι πρόβλημα αυτό;
Έχω ιδέες πάνω απ' τη θέση μου, Νισάντ;
Μήπως θα 'πρεπε να κάνω παιδιά καλύτερα;
Ναι. -Τι; Θα 'πρεπε να κάνω παι...
Ναι, ίσως ν' αρέσει στον αρχισυντάκτη μου. Θα του μιλήσω.
Μα θα είναι αυστηρά εξωτερική συνεργασία.
Το ξεκαθαρίζω, δεν σου προσφέρω θέση στην εφημερίδα.
Δεν θα είμαι το αφεντικό σου.
Και σύμφωνα με τους κανόνες σου, μπορούμε να φάμε μαζί.
Κι αν αρνηθώ;
Θα του πάω το άρθρο, αλλά να καταγραφεί
πως θεωρώ ότι κάτι κοινό, όπως το επάγγελμα,
θα έπρεπε να είναι ένα σαφές κίνητρο για σχέση, όχι αποτρεπτικό.
Καλώς. Δείπνο.
Όποιο βράδυ βολεύει εμένα.
Αύριο βράδυ σε βολεύει;
Ένα ποτό;
Με συγχωρείτε.
Υπουργέ Παντέι.
Τα συγχαρητήριά μου.
Σας ευχαριστώ, κυρία.
Ήθελα να συστηθώ. Αμπντέλ Χαντέρ Χαν.
Χάρηκα. Φυσικά.
Υπουργέ Παντέι, ο προκάτοχός σας ήταν... ήταν μεγάλη απώλεια για μένα. Μεγάλη.
Μια τραγωδία.
Υπήρξα χρηματοδότης της πολιτικής του καριέρας πολλά χρόνια,
διότι ήμουν βέβαιος για την επιθυμία του να κάνει το σωστό για την Κολάμπα.
Για να υπερασπίζεται τα συμφέροντα των πολλών, όχι των λίγων.
Ασφαλώς. Εκπληρώνουμε τις επιθυμίες του λαού.
Κι οι επιθυμίες του λαού αλλάζουν εν ριπή οφθαλμού.
Οι κίνδυνοι ενός πολιτικού.
Κατέχεις όση δύναμη σου δίνει ο λαός.
Κι αυτό που σου δίνουν, μπορούν να σου το πάρουν πίσω.
Ναι. Εμπιστεύσου την παραγκούπολη.
Σας ευχαριστώ που ήρθατε.
Ήθελα να σας γνωρίσω διά ζώσης.
Εις το επανιδείν.
Αγοράστηκε και πουλήθηκε.
Πίστευα ότι σου το είχε μεταφέρει η δις Κάρλα.
Το έκανε. Μα εγώ ήθελα να δώσω στον υπουργό ένα διαφορετικό μήνυμα.
Και με τι τον απείλησες; Με τις ψήφους της Σάγκαρ Βάντα;
Θα κερδίσεις τη θέληση του λαού με το σκυλάκι σου τον γιατρό;
Περίμενα περισσότερα από σένα, Χαντερμπάι.
Εδώ είναι Ινδία, όπου βασιλεύει το ντάρμα.
Και ξέρουμε κι οι δυο
ότι οι κάτοικοι της Σάγκαρ Βάντα θα έχουν λόγο στη μοίρα τους.
Οι ψήφοι δεν σημαίνουν τίποτα αν μου ανήκει η υπηρεσία που τις μετρά.
Σε ζητά ένας φίλος.
Κανείς δεν ξέρει γιατί.
Δεν μου αρέσει.
Έτσι, αδερφέ!
Απευθείας απ' το εργοστάσιο. Όχι δεύτερο χέρι και μαλακίες.
Τι λες τώρα;
Για σένα είναι.
Την πήρε για τον γιατρό Λιν!
Είναι άντρας του Χαντέρ.
Δεν μπορώ να τη δεχτώ.
Ένας γκούντα.
Δεν είμαστε αδέρφια; Δεν σώσαμε ο ένας τη ζωή του άλλου;
Δεν ξέρεις να οδηγείς;
Ξέρω να οδηγώ.
Αρχίζω να πιστεύω ότι φοβάσαι.
Ακόμη κι ο μικρός το κατάλαβε. Τι λες, μικρέ; Φοβάται;
Ναι.
Πρέπει να τη δεχτείς, Λιν.
Έχω καλύτερες ασχολίες απ' το να σου παραδίδω φάρμακα.
Βλέπεις; Αν τη δεχτείς, είναι το δικό σου δώρο σ' εμένα.
Εσύ τι λες, Ραβί;
Τεστ ντράιβ;
Θες να 'ρθεις, Ραβί;
Δεν είπες λέξη απ' όταν φύγαμε.
Γιατί θες να πιστέψει ο Ουαλίντ ότι ο Λιν Φορντ είναι κομμάτι του σχεδίου;
Όταν ξαφρίζεις την τσέπη κάποιου χρειάζεσαι έναν περισπασμό.
Αυτό σχεδίαζες για εκείνον εξαρχής;
Ποιος είμαι για να χειραγωγώ μοίρα και συνέπειες τόσο διεξοδικά; Ο Θεός;
Όχι. Ο Λιν είναι στη Σάγκαρ Βάντα για τους δικούς του λόγους.
Η δική μας συμφωνία είναι καθαρά το θέμα της ιατρικής.
Ο Λιν δεν θα ήταν εκεί αν δεν ήμασταν εμείς, αν δεν έκανε εκείνο που του είπα.
Η Ζου έστειλε έναν φονιά να τον βρει στη Σάγκαρ Βάντα κι έβαλαν τη φωτιά.
Κάποια πέθανε. Ο Λιν κατηγορεί τον εαυτό του.
Εκείνος σου τα είπε όλα αυτά;
Δεν τη λες και τυχαία συζήτηση με κάποιον που δεν σ' ενδιαφέρει καθόλου.
Τι άλλο συζητήσατε;
Τίποτα σημαντικό.
Πήγες να δεις αν θα σου έλεγε περισσότερα για την επαφή μας απ' ό,τι εγώ.
Σου είπε; -Όχι.
Θέλεις να του πούμε την αλήθεια για το πώς συνδεόμαστε όλοι;
Είναι ήδη πολύ αργά γι' αυτό.
Απλώς δεν θέλω να πάθει κακό άλλος.
Ευχαρίστως θα συμφωνήσω
ότι κανείς μας δεν θα αναμιχθεί περαιτέρω στο μονοπάτι του Λιν, αν συμφωνείς κι εσύ.
Αν επιλέξει να μείνει στη Σάγκαρ Βάντα, τι έγινε;
Διαφορετικά, μένουμε κι οι δυο μακριά.
Δεν νομίζω να σε συμπαθεί ιδιαίτερα εκείνος εκεί ο τύπος.
Ή σε παρασυμπαθεί.
Ναι, είναι καθίκι.
Κι ο μικρός, ο Ραβί. Είμαι πολύ σίγουρος ότι κι αυτός δεν σε συμπαθεί.
Γι' αυτό κάνεις τα γιατροπορέματα στην παραγκούπολη; Για να σε συμπαθήσουν;
Εκεί αρκεί κάτι απλό για να χαρεί ο κόσμος.
Εσύ με τι θα χαρείς, Λιν;
Μεγάλη λίστα.
Αν κατάφερνα να καταλάβω την Κάρλα, θα 'ταν τέλειο.
Ποια Κάρλα;
Εκείνη που ήρθε στο τραπέζι μας στο κλαμπ τις προάλλες.
Τι τρέχει μ' αυτή;
Εσύ θα μου πεις, φιλαράκι.
Αυτή η γυναίκα είναι ένα μυστήριο δεμένο σε γρίφο και τυλιγμένο σ' αίνιγμα.
Μια με απωθεί και μια με φέρνει κοντά.
Με αγνοεί και μετά μου λέει "Μη χάνεσαι".
Τι πρέπει να κάνω εγώ;
Θα έλεγα να μη χάνεσαι.
Απλά; Τόσο απλά; -Έτσι απλά.
Ωραία.
Μαουρίτσιο, πώς πήγε στην κλινική αφροδίσιων;
Το ξεκαθάρισες;
Υπέροχο πράγμα τα αντιβιοτικά.
Μου φαίνεται παράξενο να σε αντιπαθεί κάποιος.
Χαλάρωσε.
Δεν μπορούν να κάνουν τίποτα εδώ μέσα. Γι' αυτό το παίζουν νταήδες.
Ο Ραφίκ δεν είσαι;
Άκου, για τις προάλλες.
Καταλαβαίνω γιατί ίσως έχεις τσαντιστεί,
πως ίσως θες να πάρεις το αίμα σου πίσω.
Μα, κοίτα, εγώ είμαι η Ελβετία.
Κάποιος που δεν μπορούσε ν' αφήσει δυο άλλους να αλληλοσκοτωθούν μέρα μεσημέρι.
Αυτό μόνο. Καμία κακία, ναι;
Σου έσωσα τη ζωή. Αν δεν ήμουν εκεί, δεν θα ήσουν ούτε εσύ εδώ.
Όχι. Εκείνος δεν θα ήταν.
Να φύγεις απ' τη Βομβάη προτού γίνει κανένα κακό.
Ναι, έτσι μου λένε όλοι συνέχεια.
Άκου, σοβαρολογώ. Δεν θέλω φασαρίες μαζί σου.
Πολύ αργά. Διάλεξες πλευρά, γιατρέ.
Τη λάθος πλευρά.
Μάλιστα.
Φεύγουμε.
Μα δεν θέλω να φύγω.
Αν δεν θες να γυρίσεις με τα πόδια, σήκω.
Θα μείνεις;
Με ξέρεις. Θέλω περίσσευμα.
Πρόσεχε.
Γεια. Πώς πάει, Τζιτέντρα; Ράτνα;
Ραβί;
Τελείωσες τις δουλειές σου; -Ποιες;
Ραβί, τώρα.
Μάλιστα, κύριε. Πάω.
Να μιλήσουμε;
Φυσικά, έλα μέσα.
Θες να κάτσεις;
Όχι. Απλώς μάζεψα αυτά τα χρήματα.
Για τι; Μου δώσατε πάρα πολλά ήδη.
Όχι, κύριε Λιν. Εκείνη είναι η πληρωμή μας για τη δουλειά που κάνεις.
Αυτά τα χρήματα είναι για τα υλικά που πρέπει να αγοράσεις.
Εντάξει.
Κοίτα, κύριε Λιν,
είναι δική σου υπόθεση από πού παίρνεις τα φάρμακά σου.
Μα ο κόσμος εδώ... Πρέπει να πληρώνουμε τα έξοδά μας.
Σε είδα με τον άντρα του Χαντέρ.
Τον άκουσα να σε λέει "αδερφό".
Δεν χρειάζεσαι τέτοιον αδερφό.
Τα αδέρφια είναι εδώ, στην τζοπαντπάτι.
Και θα υπάρξει σύγκρουση αν έχεις δύο αδερφούς.
Δεν έχουμε πολλά εδώ,
μα δεν έχουμε και χρωστούμενα.
Κι αυτή είναι η δύναμή μας.
Το κόστος των φαρμάκων σου πρέπει να βαρύνει εμάς, κύριε Λιν,
ούτως ώστε να μη γίνει χρέος μας σε σένα ή σε κανέναν άλλο.
Εντάξει.
Σαλάμ αλέικουμ. -Αλέικουμ ασαλάμ.
Ήξερα πως είχε δίκιο
κι ότι αν ήθελα να μείνω εδώ, έπρεπε να τηρήσω τους κανόνες τους.
Χρηματοδοτώ αυτό το σχολείο.
Κανένα από τα παιδιά εδώ δεν έχει γονείς.
Δεν μπορώ να αρνηθώ πώς βγάζω τα λεφτά μου,
αλλά έχει τόση σημασία όσο τι τα κάνω;
Δικαστήρια κι αστυνομία θα έλεγαν πως ναι.
Επειδή οι νόμοι μας επικεντρώνονται στο πόσο έγκλημα περιέχει η αμαρτία.
Για μένα, σημασία έχει πόση αμαρτία περιέχει το έγκλημα.
Δεν βγάζω χρήματα από πορνεία, ναρκωτικά.
Δεν διακινώ παιδιά, γυναίκες.
Όλα τα άλλα συμβούλια αυτό κάνουν, κάτι που με βάζει σε μειονεκτική θέση.
Αντί να επενδύσω στην αμαρτία, λοιπόν, πρέπει να επενδύσω στους ανθρώπους,
να τους βοηθήσω να αναπτυχθούν κι ίσως, κάποια στιγμή, να δρέψω τα οφέλη.
Είμαι ένας απ' τους σπόρους σου, δηλαδή.
Έχεις τα οφέλη που ήλπιζες;
Με θλίβει που βρισκόμαστε σε αυτήν τη θέση, εσύ κι εγώ.
Είσαι πολύ διαφορετική. Νομίζω πως το ξέρεις.
Δεν έχω παιδιά, μα σ' αυτόν τον κόσμο εσύ είσαι κόρη μου,
αν το επιλέξεις,
παρότι ποτέ δεν θα παραστήσω ότι είμαι το είδος πατέρα που μια κόρη χρειάζεται.
Μου έχεις δώσει περισσότερα απ' τον πατέρα μου.
Λυπάμαι πολύ.
Όταν πρωτογνώρισα τον Ρουτζούλ, ήθελε να κάνει καλύτερη τη Βομβάη.
Μα η δύναμη και το χρήμα τον άλλαξαν.
Δεν το κατάλαβα, ώσπου μου το επεσήμανες εσύ.
Μα τώρα φοβάμαι ότι το μετανιώνεις.
Νιώθω ότι έχω πελαγώσει.
Δεν έχω κανέναν έλεγχο. Δεν μου αρέσει.
Μα γι' αυτό πρέπει πάντα να αναρωτιέσαι
πόση αμαρτία περιέχει το έγκλημα για σένα, για κανέναν άλλο.
Κι αν γίνει αβάσταχτο για την ψυχή σου, τότε, πρέπει να απομακρυνθείς.
Εσύ, εγώ, ο Αμπντουλάχ, ακόμη κι ο Λιν Φορντ έχουμε ως κίνητρο
έναν θάνατο που θα αλλάζαμε αν μπορούσαμε.
Κι εκείνη η αφετηρία είναι χαραγμένη στις καρδιές μας
και δεν μπορεί να εκλογικευτεί.
Άρα, τα μονοπάτια μας είναι καθορισμένα. Δεν μπορούμε να...
Όχι, όχι. Μπορούμε. Πρέπει.
Σ' αγαπώ, Κάρλα, είτε έχω το δικαίωμα είτε όχι.
Θα το ξαναπώ, λοιπόν.
Αν θες να επιλέξεις διαφορετικό μονοπάτι,
δεν θα επηρεαστεί η σχέση μας.
Βοήθησέ με.
Θα καλύψω όσα τμήματα έχεις δει.
Πρέπει να μείνει εδώ απόψε, μέχρι να τελειώσει ο ορός.
Δεν θα το ήθελε αυτό. Όχι μόνη μαζί σου.
Το ξέρω.
Γι' αυτό θα πρέπει να μείνεις εσύ μαζί της.
Εγώ θα πάω στον Πραμπού.
Είσαι καλή σ' αυτό, Παρβάτι.
Νομίζω πως θα ήθελα να το κάνω για κανονική δουλειά.
Ναι, πάντα χρειάζονται καλούς ανθρώπους. Να το κυνηγήσεις.
Δεν είναι εύκολο για ένα κορίτσι από δω.
Καβίτα. Τι θες εσύ εδώ;
Όλα όσα έλεγες τις προάλλες μ' έκαναν να σκεφτώ
πώς μπορώ να βοηθήσω.
Με τι πράγμα;
Με το έργο σου ως γιατρός εδώ, με τη μάχη που δίνεις.
Αυτό που κάνεις θα προσελκύσει μεγάλη προσοχή.
Το γεγονός ότι πρέπει να το κάνεις εσύ επειδή δεν θέλει κανείς άλλος.
Λιν, θεωρώ υπέροχο αυτό που κάνεις,
μα η αληθινή αλλαγή χρειάζεται πολιτική βούληση.
Ο ευκολότερος τρόπος να γίνει αυτό είναι να γίνεις πρωτοσέλιδο.
Όχι. Με τίποτα.
Ξέχνα το!
Δεν μπορώ, Καβίτα. Λυπάμαι.
Να μιλήσω με κάποιους ασθενείς, τότε;
Να σε φωτογραφίσω επί τω έργω.
Δεν υπάρχει ιστορία, εντάξει;
Θα τα καταστρέψεις όλα.
Τι σκατά, ρε φίλε;
Έγινα σαφής;
Θα γινόσουν περισσότερο αν μου έλεγες γιατί.
Γιατί δεν θες να ειπωθεί η ιστορία;
Δεν είναι τίποτα. Αλήθεια. Εγώ...
Λυπάμαι, δεν έπρεπε να το κάνω αυτό.
Αν έγινε ζημιά, θα την πληρώσω...
Μην ανησυχείς. -Όχι, Καβίτα.
Καβίτα!
Καρδιοχτύπησα όταν συνειδητοποίησα πόσο εύθραυστη ήταν η ελευθερία μου.
Μία φωτογραφία μόνο, έξω στον κόσμο, θα μπορούσε να με ξαναστείλει στη φυλακή.
Παρβάτι...
Παρβάτι, ω, Παρβάτι.
Ω, μέρι Παρβάτι.
Γεια.
Σε παρακαλώ, μη μου χαλάσεις τις χαρούμενες σκέψεις, ε;
Το πρόσωπό σου είναι πολύ...
Τα παιδιά θα κλάψουν αν το δουν.
Ήταν δύσκολη μέρα, Πραμπού, φιλαράκι.
Πάω να κάνω το καλό και γίνεται το αντίθετο.
Την αγαπώ πάρα πολύ, Λινμπάμπα.
Με κάνεις να ζηλεύω.
Κι εγώ ζηλεύω εκείνο τον χοντρό φάκελο που σου 'δωσε ο Κασιμπάι.
Εμένα μ' έχει αρρωστήσει.
Εντάξει. Τότε, για να νιώσεις καλύτερα,
γιατί δεν κυλιέσαι στο κρεβάτι με τα λεφτά, Λινμπάμπα;
Πραμπού, όλη η τζοπαντπάτι τσοντάρει
επειδή νομίζουν ότι ξοδεύω τα λεφτά μου στα φάρμακα.
Αν όχι εσύ, τότε ποιος;
Ο Χαντερμπάι πληρώνει.
Εντάξει, πολύ κακό, πολύ...
Λιν, δεν πρέπει να το πεις ποτέ σε κανέναν,
αλλιώς ο Κασιμπάι θα σε διώξει.
Κοίτα, τα λεφτά πρέπει να γυρίσουν στον κόσμο.
Όχι!
Θα μπλέξεις περισσότερο έτσι!
Ο κόσμος σ' αγαπάει, σε χρειάζεται, θέλουν να τα πάρεις. Σε παρακαλώ!
Κράτα χαμηλά το κεφάλι και τα λεφτά στην τσέπη, αφεντικό.
Είναι ένα ψέμα. -Όχι ψέμα. Απλώς...
Δεν το λέμε.
Με συνέπειες που πρέπει να αντιμετωπίσεις.
Κι οι συνέπειες είναι ότι όλοι παραμένουν χαρούμενοι
κι εσύ πρέπει να αντέξεις τόσο πολύ χρήμα.
Δεν πας λίγο φαγητό στην Παρβάτι...
να πεις ένα "γεια";
Σε παρακαλώ, Λιν. Αρκετούς λόγους έχουν οι δικοί της για να με μισούν.
Μια ανύπαντρη γυναίκα δεν κάνει να μιλά με έναν...
εμφανίσιμο, ανύπαντρο τύπο σαν εμένα, μόνη, στην όμορφη σκοτεινιά της νύχτας.
Για τον ίδιο λόγο που κοιμάσαι εδώ απόψε.
Πάρα πολλοί κανόνες.
Δεν μένεις μόνος με τη σύζυγο ενός άλλου ή με κάποια που δεν είναι σύζυγος κανενός
ή με καμία γυναίκα, βασικά.
Απορώ πώς υπάρχουν τόσα παιδιά εδώ.
Δεν είπα να κοιμηθείς εκεί. Πήγαινε πες ένα "γεια" απλώς.
Δεν γίνεται, Λινμπάμπα.
Η Παρβάτι είναι μόνη και δεν μπορώ να είμαι μαζί της παρότι την επιθυμώ πολύ.
Αντ' αυτού, μοιράζομαι το καλυβάκι μου μαζί σου!
Μα η κυρία Κάρλα είναι μόνη κι εσένα δεν σε σταματά κανένας κανόνας.
Και ζηλεύεις εμένα;
Εγώ είμαι που δεν μπορώ να περάσω σέξι χρόνο απόψε
εξαιτίας της κατάστασης!
Τώρα μπερδεύτηκα.
Μου λες να πάω να κάνω σεξ ή θες να μείνεις μόνος για να αυνανιστείς;
Όλοι φίλοι εδώ, Λινμπάμπα. Δεν με πειράζει αν είμαι μόνος ή όχι.
Τότε, σίγουρα πρέπει να πάω κάπου.
Ο Λιν Φορντ στην πύλη, κύριε.
Πήγαινε.
Μη σε δει ο Λιν.
Θα τελειώσουμε αργότερα.
Χαντερμπάι.
Παίζεις; -Όχι. Δεν έχω ιδέα τι είναι αυτό.
Πατσίζι. Θα σου μάθω εγώ.
Ίσως κάποια άλλη φορά.
Κοίτα, εκτιμώ όλα όσα έχεις κάνει, Χαντερμπάι,
αλλά πρέπει να επιμείνω να σε ξεπληρώσω.
Θα πληρώνω μόνος μου στο εξής.
Σ' έστειλε κάποιος να μου το πεις αυτό;
Όχι, δεν χρειάστηκε.
Η Σάγκαρ Βάντα έχει κανόνες, κι αφού μένω εκεί πρέπει να τους τηρώ κι εγώ.
Κανόνες πέρα απ' τη ζητιανιά και το βούτηγμα στα σκατά;
Ο μόνος κανόνας είναι ότι χαίρονται να βασανίζονται.
Υπάρχουν πολλών ειδών βάσανα, Αμπντουλάχ.
Είτε τα νιώθουμε εμείς είτε τα προκαλούμε στους άλλους.
Δεν βασανίζεσαι αν έχεις τη δύναμη να τ' αρνηθείς.
Ίσως αληθινή δύναμη θα πει να βασανίζεσαι για άλλους ενώ δεν χρειάζεται.
Ο κος Λιν ήρθε εδώ για να κάνει τη ζωή του δυσκολότερη. Τον θεωρείς αδύναμο;
Όχι, μα παρότι τον θεωρώ αδερφό,
είναι τρελός Δυτικός κι οι κανόνες δεν ισχύουν γι' αυτόν.
Ένα βάσανο μπορεί να είναι ένα είδος θυμού.
Οργιζόμαστε απέναντι στην αδικία και την προκατάληψη
και κάποιοι νιώθουν την ανάγκη να υπομείνουν αυτό το βάσανο,
όποιες κι αν είναι οι συνέπειες.
Ένας τέτοιος άνθρωπος ευτυχεί μόνο όταν βασανίζεται για τους άλλους.
Η κατάρα του ήρωα.
Καλά τα κατάφερες. Η συζήτηση θα κρατήσει ώρα.
Πάρε τα λεφτά και φύγε.
Φοβάμαι πως αυτό δεν γίνεται.
Και σέβομαι την απόφασή σου.
Με ενδιαφέρει μόνο να σε βοηθήσω στη Σάγκαρ Βάντα.
Κι αν μπορέσω να σε βοηθήσω ξανά, η πόρτα μου είναι πάντα ανοιχτή.
Σ' ευχαριστώ, Χαντερμπάι. -Απολαμβάνω τις συζητήσεις μας, Λιν.
Ελπίζω έστω να διατηρήσουμε τη φιλία μας.
Θα το ήθελα όσο τίποτα.
Ωραία.
Ο σάαμπ μου επιστρέφει σύντομα.
Λίντσεϊ.
ΦΟΡΝΤ, ΛΙΝΤΣΕΪ - ΝΕΑ ΖΗΛΑΝΔΙΑ ΑΡΙΘΜΟΣ ΔΙΑΒΑΤΗΡΙΟΥ R 22624-788
ΛΙΝΤΣΕΪ
ΛΙΝΤΣΕΪ ΦΟΡΝΤ - ΝΖ R 22624-788.
Ήξερες ότι ουσιαστικά είναι παράνομο στη Σάγκαρ Βάντα
για έναν άντρα να είναι μόνος με μια ανύπαντρη γυναίκα μες στη νύχτα;
Τι κάνεις εσύ εδώ;
Μου έλειψες.
Γιατί μ' έβαλες μέσα;
Έλα μέσα.
Πάμε. Ήρθα να σε πάρω στο σπίτι.
Δεν μπορώ να την αφήσω απόψε.
Δεν είναι αυτό το επάγγελμά σου. Το μαγαζί είναι η δουλειά σου.
Μόνο ένας δρόμος υπάρχει για να γλιτώσουμε τις κακουχίες, Παρβάτι!
Παρβάτι.
Όλα όσα κάνεις για την κλινική
τα κάνεις εις βάρος της οικογένειάς σου.
Δεν το κάνω για την κλινική. Το κάνω για μένα.
Σαν να διάβασα Λιούις Κάρολ.
"Ω, είσαι τρελή. Θεοπάλαβη.
Τελείως σαλταρισμένη.
Μα θα σου πω ένα μυστικό. Όλοι οι καλύτεροι άνθρωποι είναι".
Πολύ καλό, Λιν. Εξυπνότερος απ' το κανονικό.
Η παρουσία σου εδώ θα κάνει καμιά ομορφούλα της παραγκούπολης να ζηλέψει;
Τι;
Όχι.
Πρέπει να πάψω ν' ακούω τον Ντιντιέ.
Θεωρεί πως μόνο για το σεξ μένει κάποιος σε παραγκούπολη.
Ούτε καν για την αγάπη; Σκέτο σεξ;
Μισώ την αγάπη.
Δεν μπορείς να μισείς την αγάπη, Κάρλα.
Γιατί όχι;
Είναι μεγάλη αλαζονεία ν' αγαπάς κάποιον και να το περιμένεις αντίστοιχα.
Θεωρώ πως ο παράδεισος είναι ένα μέρος όπου όλοι είναι ευτυχισμένοι
επειδή κανείς δεν χρειάζεται ν' αγαπήσει κανέναν ποτέ ξανά.
Αφού η αγάπη δεν αξίζει...
τι αξίζει;
Η δύναμη. Το αντίθετο της αγάπης.
Είσαι πολύ άγρια.
Λοιπόν, τι κάνεις εδώ στη Βομβάη αλήθεια;
Το προπατορικό αμάρτημα.
Θα σου δείξω το δικό μου αν μου δείξεις το δικό σου.
Τότε, μη μου λες.
Ίσως θέλω να σου πω.
Ίσως θέλω να πω σε κάποιον την αλήθεια.
Σε κάποιον που εμπιστεύομαι.
Σε κάποιον που θεωρώ πως ίσως είναι φίλος.
Είμαστε φίλοι;
Σου άνοιξα, παρά τις επιφυλάξεις μου.
Ήμουν εθισμένος στην ηρωίνη.
Χρειαζόμουν λεφτά, οπότε λήστεψα μια τράπεζα.
Σκοτώθηκε ένας αστυνομικός,
όχι από μένα, αλλά έπαιξα κι εγώ τον ρόλο μου.
Και μ' έβαλαν μέσα.
Και μετά δραπέτευσα...
κι έτρεξα όσο πιο γρήγορα και δυνατά μπορούσα ως εδώ.
Γιατί εδώ;
Πάντα ήθελα να 'ρθω.
Γι' αυτό ήταν τα λεφτά, υποτίθεται.
Έπεισα τον εαυτό μου ότι μπορούσα να έρθω ούτως ή άλλως.
Ν' αφήσω όλα τα άλλα πίσω.
Πες το σ' όποιον μπάτσο της Βομβάης θες. Θα υπάρχει αμοιβή μάλλον.
Τώρα πρέπει να γίνουμε φίλοι, λοιπόν.
Η ζωή μου είναι στα χέρια σου.
Μη. Μη.
Το νοσοκομείο Σεντ Χίλντα στη Βομβάη;
Μάλιστα.
Μιλάω με την Ούσα; -Ναι.
Σούζαν Ριβς, από την υπηρεσία διαβατηρίων του Όκλαντ.
Έλεγξα τον αριθμό διαβατηρίου. Σίγουρα ήταν ο σωστός;
R 22624-788. Λίντσεϊ Φορντ.
Είναι ακόμη σε κώμα και δεν πάνε καλά τα πράγματα.
Πρέπει να βρούμε έστω τους δικούς του και να τους πούμε ότι δεν θα γυρίσει.
Σίγουρα το ξέρουν, αγάπη. Ο Λίντσεϊ Φορντ πέθανε πριν έξι χρόνια.
Αν μπορείς να περιμένεις λίγο, θέλει να σου μιλήσει ο προϊστάμενος.
Φυσικά.
Χρησιμοποιεί το διαβατήριο ενός νεκρού.
ΤΟΜ ΓΟΥΕΪΤΣ CLOSING TIME
Όταν ήμουν 12, ο πατέρας μου αυτοπυροβολήθηκε.
Εγώ τον βρήκα.
Μυαλά σκορπισμένα παντού πάνω σε αιτήσεις χρεοκοπίας.
Μεγάλωσα πλούσια, σίγουρη για δύο πράγματα.
Δεν μου έλειπε τίποτα κι ο πατέρας μου με αγαπούσε όσο τίποτα.
Αποδείχθηκε ότι έκανα λάθος και για τα δύο.
Και σ' όλα όσα ακολούθησαν, αυτό που ποτέ δεν ξεπέρασα ήταν...
γιατί δεν ήμουν αρκετή εγώ ώστε να ζήσει;
Είχα εφησυχάσει με την αγάπη μου για εκείνον
και με την εικασία ότι με αγαπούσε όσο τίποτα άλλο.
Δεν ήταν έτσι.
Αγαπούσε αυτό που ήταν και την άποψη των άλλων για εκείνον.
Αποκοιμιόμουν κλαίγοντας σε όποιο συγγενικό σπίτι μ' έστελναν
και ρωτούσα γιατί δεν είχε μείνει για μένα.
Δεν μπορούσε να μ' αγαπά κι αυτό να είναι αρκετό;
Δεν έφταιγες εσύ.
Το ξέρω. Εσύ είσαι ενοχικός, όχι εγώ.
Κατηγορούσα εκείνον, που πέταξε την αγάπη μου.
Κι είναι πιο σκληρό απ' την ενοχή.
Κι επίσης ευκολότερο.
Αν υποθέτεις τα χειρότερα για όλους, είναι εύκολο να μη δεθείς.
Ρώτησες τι θέλω.
Δεν θέλω να εξαρτώμαι ποτέ ξανά από κάποιον άλλο.
Μόνο αυτό.
Μοναχικό ακούγεται.
"Σε κάνουν σκατά, η μαμά κι ο μπαμπάς. Ίσως άθελά τους, αλλά το κάνουν".
"Σε γεμίζουν με τα ψεγάδια τα δικά τους".
"Και προσθέτουν κι άλλα, ειδικά για σένα".
Την τελευταία φορά που ήμουν μαζί σου μετά την απαγόρευση κυκλοφορίας...
με κυνήγησαν οι μπάτσοι.
Τότε, θα ήταν καλύτερα να μείνεις αν θέλεις.
Δεν μπορώ.
Θα μπορούσες.
Δεν είναι τόσο απλό.
Ολόδικός σου ο καναπές.
ΒΑΣΙΣΜΕΝΟ ΣΤΟ ΣΑΝΤΑΡΑΜ ΤΟΥ ΓΚΡΕΓΚΟΡΙ ΝΤΕΪΒΙΝΤ ΡΟΜΠΕΡΤΣ
Υποτιτλισμός: Εύα Τανταλίδου